
Slovenské poľnohospodárstvo čaká pokles produkcie o 1,1 percento, tržby by mali mierne narastať
Bratislava, 5. januára 2017 – Výkon slovenského poľnohospodárstva čaká v roku 2017 pokles v priemere o 1,1 percento, v ďalšom roku by potom mala poľnohospodárska produkcia stagnovať. Tržby by sa mali slovenským poľnohospodárom zvýšiť o 0,4 percenta, veľké rozdiely však panujú v závislosti na zameraní výroby. Viac pesimistické sú v tomto ohľade firmy zamerané na rastlinnú produkciu. Aktuálne majú poľnohospodárske firmy zazmluvnené zákazky na 8,4 mesiacov. Vyplýva to z Kvartálnej analýzy slovenského poľnohospodárstva Q4/2016 spracovanej analytickou spoločnosťou CEEC Research v spolupráci so spoločnosťou O.M.C. Invest. 
Nadpolovičná väčšina (55 percent) riaditeľov slovenských poľnohospodárskych spoločností predikuje pokles výkonu slovenského poľnohospodárstva v roku 2017 v priemere o 1,1 percento. Potvrdili tak svoje predpovede z Kvartálnej analýzy slovenského poľnohospodárstva Q3/2016, v ktorej očakávali rovnaký vývoj. Aktuálne sú ale viac pesimistické firmy zamerané na rastlinnú výrobu, ktoré avizujú pokles produkcie o 1,7 percenta. Podniky orientované na živočíšnu výrobu, naopak, očakávajú stagnáciu sektora (0,0 percenta). 
V roku 2018 by potom mala slovenská poľnohospodárska produkcia oscilovať okolo nuly, pričom sa očakáva minimálny pokles o 0,1 percento. Zhodli sa na tom riaditelia poľnohospodárskych spoločností naprieč celým sektorom. 
„Na Slovensku dnes prebieha pomerne masívny odpredaj poľnohospodárskych podnikov, končiacej generácie riadiacich pracovníkov poľnohospodárskych družstiev, do rúk zahraničných investorov alebo domácim finančným skupinám. Dá sa predpokladať, že pri majiteľskom tlaku na ziskovosť podnikov bude pokračovať znižovanie produkcie kravského mlieka a stavov dojníc. Rásť by mohli stavy dojných oviec a kráv mäsových plemien,“ popisuje situáciu Vladimír Chovan, generálny riaditeľ, AGROPARTNER, s. r. o.

„Predpokladám, že objem živočíšnej výroby v Slovenskej republike, resp. produkcie z nej, sa bude znižovať, prinajlepšom stagnovať. Produkcia z rastlinnej výroby sa pravdepodobne tiež nebude navyšovať, lebo väčšia časť z nej sa musí vyviezť a pri súčasných cenách na svetových trhoch, od ktorých treba odrátať 40 - 50 €/t, to nebude rentabilné. Z hľadiska ekonomiky sa bude rozširovať tzv. „ničnerobenie, len poberanie dotácií, pri čo najnižších nákladoch na jednotku plochy,“ dodáva Rastislav Slocík, predseda predstavenstva, Družstvo Agrospol.

Tržby slovenským poľnohospodárom v roku 2017 porastú v priemere o 0,4 percenta, pričom toto navýšenie očakávajú takmer dve tretiny (63 percent) riaditeľov poľnohospodárskych spoločností. Veľké rozdiely tu ale vyvstávajú podľa zamerania výroby. Zatiaľ čo firmy orientované na živočíšnu výrobu predikujú rast tržieb o 2,2 percenta, rastlinári, naopak, očakávajú ich pokles o 0,6 percenta. 
Situácia sa zlepší až v nasledujúcom roku, kedy by mali priemerné tržby stúpnuť o 1,2 percenta. Viac optimistické sú opäť firmy zamerané na živočíšnu výrobu, ktoré očakávajú nárast tržieb o 2,2 percenta. Spoločnosti orientované na rastlinnú výrobu sú opatrnejšie a predikujú rast tržieb o 0,7 percenta. 
„Ak sa nezmení štátna poľnohospodárska politika tak sa nebude dariť poľnohospodárom. Alebo sa nevyužijú všetky možnosti poľnohospodárstva a nesplnia sa ich spoločenské a krajinné úlohy pre ich úspech,“ hovorí  Mario Červenka, konateľ O.M.C. Invest

V dobe výskumu, teda v novembri a decembri 2016, mali poľnohospodárske spoločnosti zazmluvnené zákazky v priemere na 8,3 mesiacov dopredu. Pätina (21 percent) z nich pritom mala v uvedenom období viac práce než vlani, dve tretiny (66 percent) firiem potvrdili v medziročnom porovnaní rovnaký počet zákaziek. Lepšie si pritom viedli rastlinári, ktorí mali zákazky uzatvorené na 8,9 mesiacov dopredu. Podniky a družstvá zamerané na živočíšnu výrobu vykazovali zazmluvnené zákazky na ďalších 7,3 mesiacov. 
„Kontrakty na budúcu sezónu sa len rozbiehajú, vzhľadom na tohtoročné skúsenosti s vyššou úrodou sa odberatelia správajú veľmi obozretne. Obvyklé zamluvnenie  “novej úrody“ riešime  6 - 8 mesiacov pred zberom,“ tvrdí Zuzana Tehelová, riaditeľka, Roľnícke družstvo Vrbová nad Váhom.
Kvartálna analýza slovenského poľnohospodárstva Q4/2016 už na 

www.ceec.eu 

Jiří Vacek
ředitel společnosti

CEEC Research s.r.o.
E-mail: vacek@ceec.eu
Tel.: +420 774 325 111
Společnost CEEC Research je přední analytickou a výzkumnou společností zaměřující se na vývoj vybraných sektorů ekonomiky v zemích střední a východní Evropy. Naše studie jsou využívány v současné době více než 17 000 společnostmi. Společnost CEEC Research vznikla v roce 2005 jako analytická organizace specializující se na zpracovávání výzkumů a analýz stavebního sektoru, následně se analytické zaměření rozšířilo i na další vybrané sektory ekonomiky, včetně zemědělství.

CEEC Research navíc k pravidelným a bezplatným analýzám také organizuje vysoce specializované odborné konference, kterých se účastní generální ředitelé nejvýznamnějších společností, prezidenti klíčových svazů, cechů a komor a rovněž i ministři a nejvyšší představitelé státu z vybraných zemí.

